钦定古今图书集成/明伦汇编/人事典/第101卷 > 《洞天游录》 > 《备具匣》
## 钦定古今图书集成/明伦汇编/人事典/第101卷 > 《洞天游录》 > 《备具匣》

近制以轻木为之，外加皮包，厚漆如拜匣，高七寸，阔
八寸，长一尺四寸，中作一替，上浅下深。置小梳匣一、
茶盏四，骰盆一，香炉一，香盒一，茶盒一，匙著瓶一，上
替内小砚一，墨一，笔二，小水注一，水洗一，图书小匣
一，骨牌匣一，骰子枚马盒一，香炭饼盒一，文具匣一。
内藏裁刀、锥子、《穵耳》、挑牙、消息、修指甲、刀锉、发刡等
件：酒牌一，诗韵牌一，诗筒一。内藏红叶各笺以录诗。
下藏梳具匣者，以便山宿，外用关锁以启闭。携之山
游，亦似甚备。